Tekan ESC untuk melangkau adegan sisipan
Alexander sememangnya telah menikmati didikan yang sepadan dengan cita-citanya yang megah. Gurunya tidak lain dan tidak bukan adalah ahli falsafah hebat, Aristotle.
Aristotle mengajarnya teori politik, etika, retorik, muzik, sains, matematik; tetapi yang paling penting, Iliad Homerlah yang telah memikat putera muda itu, kisah epik kemurkaan Achilles.
Semasa Alexander masih kanak-kanak, seorang pedagang kuda telah mempersembahkan seekor kuda jantan yang berjiwa liar ke istana Philip.
Ia adalah haiwan yang mengagumkan, bulunya hitam bersinar, dengan tanda putih seperti bintang di kepalanya.
Tiada seorang pun daripada pakar penunggang kuda Macedon dapat menjinakkan haiwan itu - sehinggalah, budak lelaki yang bernama Alexander itu menyedari bahawa kuda itu takut dengan bayang-bayangnya sendiri, dan memusingkannya ke arah matahari.
Alexander menamakan kuda itu Bucephalus, dan sejak hari itu kedua-duanya seperti adik-beradik.
Sekarang, duduk bangga di atas tunggangannya, Alexander menemani bapanya yang pulang dengan kejayaan, ke Macedon, melalui wilayah berbatu Triballi.
Ia bakal menjadi satu perjalanan yang penuh peristiwa...